**ДО**

**ОБЩИНСКИ СЪВЕТ**

**ГР. Е Л Х О В О**

**ДОКЛАДНА ЗАПИСКА**

**от Петър Киров**

**кмет на община Елхово**

Относно: Изработване на Комплексен проект за инвестиционна инициатива /КПИИ/, съгласно чл.150, ал.1 от ЗУТ, включващ -парцеларен план /ПП/ за елементи на техническата инфраструктура- трасе на главен канализационен колектор VІ в участъка от ревизионна шахта 579 до ревизионна шахта 633 на територията на гр.Елхово и проект за изменение на ПУП- План за регулация за кв.109 А по ЗРП на гр.Елхово.

 Уважаеми дами и господа общински съветници,

 В община Елхово е постъпило заявления с вх. № Д- 94-02-89 от 20.02.2018 год. от „Тракийска вода 2015“ ДЗЗД гр.София представлявана от Татяна Делибашева за разрешение изработване на Комплексен проект за инвестиционна инициатива, съгласно чл.150 , ал.1 от ЗУТ, включващ подробен устройствен план- парцеларен план за елементи на техническата инфраструктура- трасе на главен канализационен колектор VІ в южната част на гр.Елхово, област Ямбол, проект за изменение на действащ ПУП-План за регулация за кв.109 А по ЗРП на гр.Елхово и инвестиционен проект.

Министерството на регионалното развитие и благоустройство с финансовата подкрепа на Оперативна програма „Околна среда 2014-2020 г.“ изпълнява проект“Подпомагане регионалното инвестиционно планиране на отрасъл ВиК“.На 31.03.2016 год. е подписан договор с изпълнител „Тракийска вода 2015“ ДЗЗД, включващ изготвянето на регионални прединвестиционни проучвания за обособената територия на „ВиК“ ЕООД, гр.Ямбол.В рамките на договора, изпълнителят е определил параметрите на инвестиционните предложения, като едно от тях е свързано с изграждането на нова канализационна мрежа в южната част на гр.Елхово- Главен колектор VІ, община Елхово, област Ямбол.Трасето на колектора е извън действащия план за регулация и застрояване, но попада в застроителните граници на одобрения общ устройствен план на гр.Елхово.

Към заявлението е приложено задание за изработване на ПУП.

Съгласно чл. 124а, ал.1 от Закона за устройство на територията, разрешения за изработване на проекти за подробни устройствени планове се дава с решение на Общинския съвет. С разрешението по чл.124а се одобрява и заданието по чл.125 от ЗУТ.

Предвид гореизложеното, предлагам Общински съвет-Елхово да вземе следните

**Р Е Ш Е Н И Я :**

 1. На основание чл.124а , ал.1 от ЗУТ разрешава изработване на Комплексен проект за инвестиционна инициатива, съгласно чл.150 , ал.1 от ЗУТ, включващ подробен устройствен план- парцеларен план за елементи на техническата инфраструктура- трасе на главен канализационен колектор VІ в южната част на гр.Елхово, област Ямбол и проект за изменение на действащ ПУП-План за регулация за кв.109 А по ЗРП на гр.Елхово.

 2. На основание чл.124б, ал.1 от Закона за устройство на територията, одобрява задание по чл.125 от ЗУТ за проектиране Комплексен проект за инвестиционна инициатива, съгласно чл.150 , ал.1 от ЗУТ, включващ подробен устройствен план- парцеларен план за елементи на техническата инфраструктура- трасе на главен канализационен колектор VІ в южната част на гр.Елхово, област Ямбол и проект за изменение на действащ ПУП-План за регулация за кв.109 А по ЗРП на гр.Елхово.

**ПЕТЪР КИРОВ**

*Кмет на община Елхово*

Съгласувал:

Славка Дражева

Юристконсулт

Изготвил:

Георги Ненов

Главен специалист